Nr.

Referitor dosar 8779/3474/15.05.2020

**DECIZIA ETAPEI DE INCADRARE**

**draft**

Ca urmare a solicitării de emitere a acordului de mediu adresate de **DENISSON ENERGY SRL** cu sediul în **localitatea** Șelimbăr, **str.** Monumentului, **nr.** 1, **județul** Sibiu, înregistrată la **Agenţia pentru Protecţia Mediului Sibiu** cu nr. **8779** din **15.05.2020** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de **05.08.2020**, că proiectul **Construire stație depozitare și distribuție a gazelor naturale comprimate la vehicule,** propus a fi amplasat în **municipiul** Sibiu, **str.** Șoseaua Sibiului Alba Iulia, FN, nr. cad. 127391, **județul** Sibiu, **nu se supune evaluării impactului asupra mediului;**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

* proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, anexa nr. 2, pct. 10, lit. b;
* punctele de vedere scrise şi susţinute ale autorităţilor reprezentante în Comisia de Analiză Tehnică, cu privire la proiectul analizat, respectiv că, proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* criteriile de selecţie prevăzute în anexa 3 a Legii 292/2018 privind evaluarea impactului anumitor proiecte publice şi private asupra mediului.

**1. Caracteristicile proiectului**

**a) dimensiunea și concepția întregului proiect**

Amplasamentul propus este situat în municipal Sibiu, Șoseaua Alba Iulia, F.N. județul Sibiu identificat cu CF nr.127391 Sibiu și nr. cadastral 127391 cu suprafața de 1916 mp; amplasamentul se învecinează la sud cu str. Șoseaua Alba Iulia pe o lungime de 55,00 m.

Prin proiectul se propune realizarea unei stații de depozitare și distribuție gaze naturale comprimate în vederea alimentării cu combustibil a autovehiculelor care funcționează cu acest tip de combustibil.

*Bilanț teritorial*:

Suprafața terenului – 1916 mp

Suprafața construită la sol – 205 mp

Regim de înălțime - P

POT – 10,7%

CUT - 0,11

Descrierea funcțională: Se propune realizarea unei construcții, cu regim de înălțime Parter cu funcțiunea de cabină operator și grup sanitar; realizarea unei copertine metalice peste zona de distribuție a gazelor naturale comprimate la vehicule (GNCV); realizarea unui spațiu tehnic, împrejmuit ca va găzdui containerul modular comprimare – depozitare și coolerul. Se vor amenaja platforme betonate, alei și spații verzi. Se propune amplasarea unui stâlp luminos de semnalizare care va avea înălțimea maximă de 16 m și un panou de afișare a prețurilor.

**Alimentarea cu apă:**

1. *alimentare cu apă în scop potabil și igenico – sanitar*: se va realiza prin branșare la rețeaua de alimentare cu apă a orașului Sibiu.
2. *Alimentarea cu apă pentru stingerea incendiilor*: se propune hidrant exterior de 5 l/s.

**Evacuarea apelor uzate menajere și tehnologice:**

1. *ape uzate menajare:*vor fi evacuate în rețeaua de canalizare a orașului Sibiu;
2. *apele pluviale posibil impurificate cu hidrocarburi petroliere* provenite de pe suprafața platformelor de parcare şi a acceselor auto vor fi colectate prin guri de scurgere amplasate perimetral, colectate printr-un sistem de conducte și dirijate spre un separator de hidrocarburi. Apele vor fi evacuate în spațiul de drenare și stocare (bazin de retenție, cu V= 12 mc), de unde se va evacua controlat în rețeaua pluvială existentă pe str. Șoseaua Alba Iulia.

**Apele meteorice**: pentru canalizarea apelor pluviale posibil impurificate cu hidrocarburi se propune montarea unui separator de hidrocarburi; apele pluviale vor fi direcționate către separator, iar de aici către un bazin de colectare betonat, prevăzut cu pompă submersibilă, de unde vor fi evacuate în rigola stradală.

**Alimentarea cu energie electrică:** realizare branșament la rețeaua electrică din zonă.

**b) cumularea cu alte proiecte** – nu este cazul;

**c) utilizarea resurselor naturale, în special a solului, a terenurilor, a apei și a biodiversității** – Resursele naturale care se vor folosi în perioada de execuție sunt: piatră de râu, nisip, terenul pe care se amplasează construcția;

**d) cantitatea și tipurile de deşeuri generate/gestionate** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispozițiilor legale în vigoare; în perioada de funcționare deșeurile rezultate vor fi gestionate, conform legislației în vigoare;

**e) poluarea și alte efecte negative** – nu este cazul;

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice** – nu este cazul, se vor respecta normele de protecția muncii;

**g) riscurile pentru sănătatea umană** – nu este cazul.

**2. Amplasarea proiectelor**

**a) utilizarea actuală și aprobată a terenurilor:** folosința actuală – teren curți construcții; propus: - Et- zonă de activități economice cu caracter terțiar, conform Certificatului de Urbanism, emis de Primăria municipiul Sibiu.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică**: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic –** nu este cazul.

**3. Tipurile și caracteristicile impactului potenţial**

**a) importanța și extinderea spațială a impactului:** local, redus în perioada de execuţie;

**b) natura impactului:** nu este cazul;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuție cât și pe perioada de funcționare, în condițiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare şi funcționare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificǎrile și completǎrile prin Legea nr. 49/2011, cu modificǎrile şi completǎrile ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* Aviz de gospodărire a apelor nr. SB 99/01.09.2020, emis de Administrația Națională Apele Române, fără studiu de evaluare a impactului asupra corpurilor de apă.

**Condiţiile de realizare a proiectului:**

* respectarea legislației în vigoare în domeniul protecției mediului;
* investiția se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deșeurilor generate de lucrări va fi în conformitate cu legislația specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele şi eliminate prin depozitare la un depozit conform;
* deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002, privind evidenţa gestiunii deşeurilor şi pentru aprobarea listei cuprinzând deşeurile inclusiv deşeurile periculoase, cu modificările ulterioare;
* în conformitate cu prevederile art. 17, alin. (3), din Legea nr. 211/2011, privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări (categoria 17 conform H.G. nr. 856/2002), prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare,
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător;

*Condiții de realizare a proiectului conform Avizului de gospodărire a apelor nr. SB 99/01.09.2020, emis de Administrația Națională Apele Române:*

* punerea în funcțiune a folosinței se va face în baza Autorizației de gospodărire a Apelor obținute în condițiile prevăzute de lege;

*Condiții de realizare a proiectului conform ISU – Sibiu, impuse prin adresa nr. 3346353/10.08.2020:*

* în conformitate cu prevederile art. 30 din Legea 307/2006 actualizată, privind apărarea împotriva incendiilor și H.G. nr. 571/20016 pentru aprobarea categoriilor de construcții și amenajări care se supun autorizării privind securitatea la incendiu, pentru prezentul proiect nu este necesară solicitarea și obținerea avizului/autorizației de securitate la incendiu însă are obligația de a aplica prevederile actelor normative ce reglementează activitatea de apărare împotriva incendiilor pentru specificul activității desfășurate, în principal: Legea nr. 307/2006 privind apărarea împotriva incendiilor cu modificările și completările ulterioare; O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare; O.M.A.I. nr. 163/2007 pentru aprobarea normelor generale de apărare împotriva incendiilor;
* în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor.

Condițiile de realizare a proiectului conform Direcției Județene pentru Cultură Sibiu nr. 2195/23.07.2020:

* în cazul în care pe parcursul lucrărilor se descoperă vestigii arheologice (morminte, fragmente de ziduri/fundații sau material de construcție rulate – piatră cioplită/sculptată, cărămidă, etc), beneficiarul este obligat să dispună sistarea temporară a lucrărilor și să anunțe în termen de maxim 72 de ore D.J.C. Sibiu, conform prevederilor art. 4, alin. (4) și ale art. 10 din O.U.G. 43/2000, republicată.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu,** **emitentul actului de reglementare.**

**Conform prevederilor Legii 292/2018, privind evaluarea impactului asupra mediului pentru anumite proiecte publice şi private, art. 43 alin (3)** şi alin **(4)** la finalizarea proiectului veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa și va face parte integrantă din procesul-verbal de recepție la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare. Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei. Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 5 (cinci) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**